CELEX: C2007/155/03
Language: bg
Date: 2007-07-07 00:00:00
Title: Дело C-157/05: Решение на Съда (четвърти състав) от 24 май 2007 г. (преюдициално запитване от Verwatungsgerichtshof — Австрия) — Winifred L. Holböck/Finanzamt Salzburg-Land (Свободно движение на капитали — Свобода на установяване — Данък върху дохода — Разпределение на дивиденти — Капиталови приходи с произход от трета страна)

7.7.2007   
            
            
               BG
            
            
               Официален вестник на Европейския съюз
            
            
               C 155/3
            
         Решение на Съда (четвърти състав) от 24 май 2007 г. (преюдициално запитване от Verwatungsgerichtshof — Австрия) — Winifred L. Holböck/Finanzamt Salzburg-Land
   (Дело C-157/05) (1)
   
   (Свободно движение на капитали - Свобода на установяване - Данък върху дохода - Разпределение на дивиденти - Капиталови приходи с произход от трета страна)
   (2007/C 155/03)
   Език на производството: немски
   Препращаща юрисдикция
   Verwatungsgerichtshof
   Страни в главното производство
   
      Ищец: Winifred L. Holböck
   
      Ответник: Finanzamt Salzburg-Land
   Предмет
   Преюдициално запитване — Verwatungsgerichtshof — Тълкуване на член 56 и на член 57 ЕО — Национално законодателство в областта на данъчното облагане на разпределените дивиденти — Притежаване от физическо лице, пребиваващо на националната територия, на две трети от акциите от дружество, установено на територията на трета държава (Швейцария) — Облагане на дивидентите с нормалната данъчна ставка на данъка върху дохода, за разлика от дивидентите с национален произход, които се ползват с облагане при намалена данъчна ставка
   Диспозитив
   Член 57, параграф 1 ЕО трябва да се тълкува в смисъл, че член 56 ЕО не накърнява прилагането от държава-членка на законодателство, съществуващо към 31 декември 1993 г., според което макар и акционерът, получаващ дивиденти от местно дружество, да се облага с данъчна ставка, равняваща се на половината от средната данъчна ставка, акционерът, получаващ дивиденти от дружество, установено в трета държава, и в което той притежава две трети от дружествения капитал, се облага с нормалната данъчна ставка на данъка върху дохода.
   
      (1)  ОВ C 143, 11.6.2005 г.